wickkiey/tamil-wikipedia-chunked huggingface dataset:
# ஆந்திரர்

**ஆந்திரர்** (*Andhirar*) தெலுங்குமொழி பேசும் மக்கள் ஆந்திரர்களென்றும், அவர்கள் மிகுதியாக வசிக்கும் தக்கிணப் பகுதியை ஆந்திர நாடென்றும் வழங்கப்படுகிறது. ஆதி ஆந்திரர் சமூகத்தினர் தெலுங்கு மொழியை தாய் மொழியாகக் கொண்ட சமூகத்தினராவர்.  
ஆந்திரரைப் பற்றிய குறிப்பு முதன்முதல் ஐதரேய பிராமணத்தில் (கி.மு. 700) காணப்படுகிறது. புண்டரர், சபரர், புளிந்தர், மூதிபர் இவர்களைப் போலவே ஆந்திரரையும் விந்தியப்பிரதேசத்தில் வாழும் தசுயுக்கள் என்னும் ஆரியரல்லாத இனத்தார் என்று இந்நூல் கூறுகிறது.  
அதற்குப்பின் கி. பி. முதல் நூற்றாண்டில் உரோமாபுரியில் வாழ்ந்த பிளினி ஆந்திர சாம்ராச்சியத்தில் அரண்களோடு கூடிய 30 நகரங்களும், 1,00,000 காலாட்படையும், 2,000 குதிரை வீரர்களும், 1,000 யானைகளும் இருந்ததாகக் கூறுகிறார்.  
புராணங்களையும் கல் வெட்டுக்களையும் ஆதாரமாகக் கொண்டு ஆந்திர சாம்ராச்சிய வம்ச பரம்பரையைக் காலமுறைப்படுத்தி அறுதியிடலாமாயினும், இப்போது தெலுங்கு நாடென்று கூறிவரும் பகுதியை இவ்வரசர் ஆண்டனரென்று சொல்ல முடியாது. தக்கிணத்தின் வடமேற்குக் கோடி, வடகன்னட மாவட்டத்தின் வட பகுதி, மேலைக் கடற்கரைப் பகுதி, கலிங்க நாட்டின் மேற்கெல்லையை ஒட்டிய தக்கிணத்தின் வடபகுதி, மைசூர், பெல்காம், தார்வார் இவற்றின் சிற்சில பகுதிகள் ஆகிய இந்நிலப்பரப்பில் ஆந்திர மன்னரின் ஆட்சி ஓங்கியிருந்ததென்று மட்டும் சொல்லலாம். இவர்கள் பின்னர் பல்லாரியிலும், கிருட்டிணா, கோதாவரி மாவட்டங்களிலும் தமது ஆட்சியைச் செலுத்தினார்கள். இவர்கள்தாம் இக் காலத்தில் வாழும் தெலுங்கு மக்களின் மூதாதைகள் என்றும், இவர்கள் வழங்கிய ஆந்திர மொழியே இப்போது வழங்கிவரும் தெலுங்கு மொழியின் பழைய வடிவம் என்றும் திட்டமாக அறிவதற்குச் சான்றுகள் இல்லை.  
தெலுங்கு மொழியின் ஆதிகவியாகிய நன்னய்யர் (11ஆம் நூ.) தாம் எழுதிய நூலின் மொழிக்குத் தெலு(ங்)கு என்னும் சொல்லை வழங்கினரேயன்றி ஆந்திர என்னும் சொல்லை வழங்கவில்லை. அதற்குப் பின் வந்த நன்னிசோடர் (12ஆம் நூ.) தெலு(ங்)கு என்னும் சொல்லை மொழிக்கும், ஆந்திர என்னும் சொல்லைத் தெலுங்கிலக்கியம் செழித்து விளங்கிய நாட்டுக்கும் வழங்கினார். அது முதற்கொண்டு புலவரும் பாவலரும் 'ஆந்திர' என்னும் சொல்லையே மக்களுக்கும் மொழிக்கும் வழங்கி வரலாயினர். எனினும் தெலுகு, தெனுகு என்னும் சொற்களும் வழக்கில் இருந்து வந்தன.  
எனவே, ஐதரேய பிராமணத்தில் குறித்துள்ளபடி பண்டைக்காலம் முதல் ஆந்திரர்கள் விந்தியப் பிரதேசத்தில் இருந்திருக்க வேண்டுமென்றும், அங்கிருந்து கிருட்டிணா நதியின் முகத்துவாரத்தையடுத்த நிலப்பகுதிவரை பரவியிருக்கலாமென்றும், கி. பி. முதல் நூற்றாண்டில் ஆண்ட மன்னனாகிய ஆலரின் சப்தசதியில் குறிப்பிட்டபடி அவர்களுடைய மொழி பைசாச மொழியின் சிதைவா யிருக்கலாமென்றும் தெளிவாகிறது. தெலுங்கு திராவிட மொழிகளுள் ஒன்றாகும்.
# சாய் பிரதாப் அன்னய்யகாரி

**சாய் பிரதாப் அன்னய்யகாரி** (*Sai Prathap Annayyagari*) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1944 ஆம் ஆண்டு செப்டம்பர் மாதம் 20 ஆம் தேதியன்று இவர் பிறந்தார். 1989 ஆம் ஆண்டு முதல் 1999 ஆம் ஆண்டு வரையிலும், மீண்டும் 2004 ஆம் ஆண்டு முதல் 2014 ஆம் ஆண்டு வரையிலும் இராசம்பேட்டை மக்களவையை பிரதிநிதித்துவப்படுத்தினார். இவரது கடைசி ஆட்சிக் காலத்தில், இரண்டாவது மன்மோகன் சிங் அமைச்சரவையில் கிட்டத்தட்ட இரண்டு ஆண்டுகள் எஃகுத் துறை அமைச்சராகவும், ஆறு மாதங்கள் கனரகத் தொழில்கள் மற்றும் பொதுத் தொழில்துறை அமைச்சராகவும் பணியாற்றினார்.  
தெலுங்கானா இயக்கத்தை இவர் எதிர்த்தார், மேலும் புதிய மாநிலத்தை உருவாக்க அரசாங்கம் ஒப்புதல் அளித்த காரணத்தால் அக்டோபர் 2013 ஆம் ஆண்டு அக்டோபர் மாதத்தில் தனது நாடாளுமன்ற உறுப்பினர் பதவியை விட்டு விலகினார். எனினும் பிறர் வற்புறுத்தலின் பேரில் பதவி விலகல் நிராகரிக்கப்பட்டது.  
2016 ஆம் ஆண்டு மார்ச்சு மாதத்தில் தெலுங்கு தேசம் கட்சியில் சேரும் வரை, இவரது அரசியல் வாழ்க்கை முழுவதும் இந்திய தேசிய காங்கிரசு கட்சியில் உறுப்பினராக இருந்தார் இருப்பினும், கட்சியை விட்டு விலகி 2019 ஆம் ஆண்டு மே மாதத்தில் காங்கிரசு கட்சியில் மீண்டும் சேர்ந்தார்
# சப்பம் அரி

**சப்பம் அரி** (*Sabbam Hari*) இந்தியாவின் விசாகப்பட்டினம் நகரத்தைச் சேர்ந்த ஓர் அரசியல்வாதியாவார். 1952 ஆம் ஆண்டு சூன் மாதம் முதல் தேதியன்று இவர் பிறந்தார். தகரபுவலசை அடுத்துள்ள சிட்டிவலசை இவரது சொந்த ஊராகும்.  
சப்பம் அரி தற்செயலாக அரசியலில் நுழைந்தார். பின்னர் நகர இளைஞர் காங்கிரசு தலைவராக நியமிக்கப்பட்டார். நகர காங்கிரசு கட்சியில் தீவிரமாக இருந்த இவர், குறுகிய காலத்தில் அங்கீகாரம் பெற்றார். 15ஆவது மக்களவையில் இந்திய தேசியக் காங்கிரசு கட்சியின் சார்பில் விசாகப்பட்டினம் மாவட்டத்தில் உள்ள அனகாபல்லி தொகுதியில் போட்டியிட்டு வென்றார். விசாகப்பட்டினத்தின் மேயராகவும் இவர் பணியாற்றினார். ஊழல் குற்றச்சாட்டுகள் இல்லாமல் ஆட்சி செய்தார். விசாகப்பட்டினம் இவரது ஆட்சியில் சுகாதாரத்தை தனியார்மயமாக்கிய முதல் நகரமாக மாறியது.
# சப்பம் அரி

## வகித்த பொறுப்புகள்

- 15 ஆவது மக்களவையில் நாடாளுமன்ற உறுப்பினர்
- தொழில்துறைக்கான நாடாளுமன்றக் குழு உறுப்பினர்
- விசாகப்பட்டின நகராட்சி ஆணையத்தின் மேயர்.
# சப்பம் அரி

## இறப்பு

2019 ஆம் ஆண்டு கோவிட்-19 பெருந்தொற்றால் பாதிக்கப்பட்டு மே மாதம் 3 ஆம் தேதியன்று இறந்தார்.
# தில்சான் மதுசங்க

**லோகுமாரக்கலகே தில்சான் மதுசங்க (பாபா)** (பிறப்பு 18 செப்டம்பர் 2000) ஒரு தொழில்முறை இலங்கை துடுப்பாட்ட வீரர் ஆவார். அவர் தற்போது இலங்கைக்காக பன்னாட்டு இருபது20 மற்றும் ஒருநாள் பன்னாட்டுப் போட்டிகளில் விளையாடி வருகிறார்.
# தில்சான் மதுசங்க

## உள்ளூர்ப் போட்டிகள்

அவர் 2019-20 பிரீமியர் லீக் போட்டியில் கோல்ட்ஸ் துடுப்பாட்டக் கழகத்திற்காக 13 மார்ச் 2020 அன்று தனது முதல்தரப் போட்டிகளில் அறிமுகமானார். அக்டோபர் 2020 இல், லங்கா பிரீமியர் லீக்கின் தொடக்கப் பதிப்பிற்காக அவர் தம்புள்ளை வைகிங்கால் ஒப்பந்தம் செய்யப்பட்டார். அவர் 2020 லங்கா பிரீமியர் லீக்கில் தம்புள்ளை வைகிங்கிற்காக 9 டிசம்பர் 2020 அன்று தனது இருபது20 போட்டிகளில் அறிமுகமானார்.  
ஆகஸ்ட் 2021 இல், அவர் 2021 இலங்கைத் துடுப்பாட்ட அழைப்பு இருபது20 லீக் போட்டிக்கான இலங்கைத் துடுப்பாட்ட நீல அணியில் இடம் பெற்றார். நவம்பர் 2021 இல், அவர் 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து காலி கிளாடியேட்டர்ஸ் அணிக்காக விளையாடத் தேர்ந்தெடுக்கப்பட்டார். ஜூலை 2022 இல், லங்கா பிரீமியர் லீக்கின் மூன்றாவது பதிப்பிற்காக அவர் யாழ்ப்பாண கிங்ஸால் ஒப்பந்தம் செய்யப்பட்டார்.
# தில்சான் மதுசங்க

## பன்னாட்டுப் போட்டிகள்

சனவரி 2020 இல், அவர் 2020 19 வயதுக்குட்பட்ட துடுப்பாட்ட உலகக் கோப்பைக்கான இலங்கை அணியில் இடம் பெற்றார். 27 ஜனவரி 2020 அன்று, நைஜீரியாவுக்கு எதிரான இலங்கையின் பிளேட் காலிறுதிப் போட்டியில், மதுசங்க ஐந்து விக்கெட்டுகளை வீழ்த்தினார்.  
2020 டிசம்பரில், தென்னாப்பிரிக்காவுக்கு எதிரான தொடருக்கான இலங்கையின் தேர்வுத் துடுப்பாட்ட அணியில் மதுசங்க இடம்பிடித்தார். பிப்ரவரி 2021 இல், மேற்கிந்தியத் தீவுகளுக்கு எதிரான தொடருக்கான இலங்கையின் வரையறுக்கப்பட்ட நிறைவுகள் அணியில் மதுசங்க இடம்பிடித்தார்.  
ஜூலையில், பாகிஸ்தானுக்கு எதிரான இலங்கையின் சொந்த தொடரில் அவர் மீண்டும் தேர்வுத் துடுப்பாட்ட அணியில் இடம்பிடித்தார். ஆகஸ்ட் 2022 இல், அவர் 2022 ஆசியக் கோப்பைக்கான இலங்கையின் பன்னாட்டு இருபது20 அணியில் இடம்பிடித்தார். அவர் 27 ஆகஸ்ட் 2022 அன்று ஆப்கானித்தானுக்கு எதிராக பன்னாட்டு இருபது20 போட்டிகளில் அறிமுகமானார். மதுசங்க தனது பன்னாட்டுத் துடுப்பாட்ட வாழ்க்கைக்கு ஒரு நம்பிக்கைக்குரிய தொடக்கத்தை ஏற்படுத்தினார், குறிப்பாக இந்தியாவுக்கு எதிரான போட்டியில், அவர் வலது கை மட்டையாளர்களுக்கு உள்வரும் பந்துகள் மூலம் இந்தியாவின் முன்வரிசைத் துடுப்பாட்டக்காரர்க்ளை ஆட்டமிழக்கச் செய்தார். இரண்டு முறை விராட் கோலியை ஆட்டமிழக்கச் செய்தார் .  
10 சனவரி 2023 அன்று இந்தியாவுக்கு எதிராக மதுசங்க பன்னாட்டு ஒருநாள் போட்டிகளில் அறிமுகமானார். தனது முதல் பன்னாட்டு ஒருநாள் இலக்காக ரோஹித் சர்மாவின் இலக்கை மதுசங்க கைப்பற்றினார். அவர் 24 ஜூலை 2023 அன்று பாகிஸ்தானுக்கு எதிராகத் தேர்வுப் போட்டியில் அறிமுகமானார்.
# திகனை

**திகன** {*Digana*) இலங்கையில் உள்ள ஒரு கிராமம். இது மத்திய மாகாணத்தில் கண்டிக்கும் தெல்தெனியவுக்கும் இடையில் ஏ-26 நெடுஞ்சாலையில் அமைந்துள்ளது. இவ்வூர் டொலமைட் கனிமத்திற்கு பெயர் பெற்றது. பரோபகாரி அசீசு முகம்மத் ரவுஃப் இலங்கைக்கு டொலமைட்டை அறிமுகப்படுத்தினார். திகனவில் பல டொலமைட் தொழிற்சாலைகள் உள்ளன.  
தெல்தெனிய விக்டோரியா அணை கட்டப்பட்ட போது நீரில் மூழ்கியதால் அதன் அனைத்து அயலகங்களுக்கும் பிரபலமான மாற்று நகரமாகத் திகன மாறியது. இங்கு சுமார் 2000 குடும்பங்களைச் சேர்ந்த பல இன சமூகத்தினர் வாழ்கின்றனர்.  
2018 மார்ச்சு மாதத்தில் இங்குள்ள முசுலிம்களுக்குச் சொந்தமான வீடுகளும் விற்பனை நிலையங்களும், பள்ளிவாசல் ஒன்றும் தாக்கப்பட்டதில் இங்கு இனக்கலவரம் மூண்டது.
# புளுட்டோனியம்(III) அயோடைடு

**புளுட்டோனியம்(III) அயோடைடு** (*Plutonium(III) iodide*) என்பது PuI<sub>3</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியத்தின் அயோடைடு உப்பாக இது கருதப்படுகிறது.
# புளுட்டோனியம்(III) அயோடைடு

## தயாரிப்பு

புளுட்டோனியத்துடன் பாதரச(II) அயோடைடு வினைபுரிவதால் புளுட்டோனியம்(III) அயோடைடு உருவாகிறது:  
:  
புளுட்டோனியமும் ஐதரசன் அயோடைடும் 450 பாகை செல்சியசு வெப்பநிலையில் வினைபுரிந்தாலும் புளுட்டோனியம்(III) அயோடைடு உருவாகிறது. இவ்வினையில் சிறிதளவு ஆக்சஜன் மற்றும் நீர் மட்டுமே பங்கேற்றாலும் உருவாக்கப்படும் புளுட்டோனியம்(III) அயோடைடு உடனடியாக புளுட்டோனியம் அயோடைடு ஆக்சைடு ஆக நீராற்பகுப்பு அடைகிறது.  
:
# புளுட்டோனியம்(III) அயோடைடு

## பண்புகள்

புளுட்டோனியம்(III) அயோடைடு 777 பாகை செல்சியசு வெப்பநிலையில் உருகும். பச்சை நிற திடப்பொருளாக இது காணப்படுகிறது. a = 433 பைக்கோமீட்டர், b = 1395 பைக்கோமீட்டர் மற்றும் c = 996 பைக்கோமீட்டர் என்ற அணிக்கோவை அளவுருக்கள் கொண்டதாக Ccmm (எண். 63) என்ற இடக்குழுவுடன் புளுட்டோனியம்(III) புரோமைடு போல நேர்சாய்சதுரக் கட்டமைப்பில் புளுட்டோனியம்(III) அயோடைடு படிகமாகிறது.
# சேசகிரி ராவ்

**சேசகிரி ராவ்** (*Seshagiri Rao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1933 ஆம் ஆண்டு இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் ஆந்திரப் பிரதேச சட்டமன்றத்தில் உறுப்பினராகவும் ஆந்திரப்பிரதேச சட்டமன்ற குழுவில் உறுப்பினராகவும் இருந்தார்.
# சேசகிரி ராவ்

## வாழ்க்கைக் குறிப்பு

சேசகிரி ராவ் பாபட்லா கல்வி சங்கத்தின் தலைவராக இருந்தார். பாபட்லா பொறியியல் கல்லூரியையும் நிறுவினார். 1981 ஆம் ஆண்டு ஆந்திரப் பிரதேச சட்ட மேலவை உறுப்பினராகத் தேர்ந்தெடுக்கப்பட்டார். 1994 ஆம் ஆண்டு நடைபெற்ர தேர்தலில் பாபட்லா தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். பின்னர், இவர் இந்திய தேசிய காங்கிரசு கட்சியில் சேர்ந்தார். குண்டூர் மாவட்ட காங்கிரசு கமிட்டியின் தலைவராகவும், ஆந்திரப் பிரதேச காங்கிரசு கமிட்டியின் பொதுச் செயலாளராகவும் பணியாற்றினார்.  
2019 ஆம் ஆண்டு நவம்பர் மாதம் 18 ஆம் தேதியன்று தன்னுடைய 86 ஆவது வயதில் சேசகிரி ராவ் இறந்தார்.
# தூபகெரெ

**தூபகெரெ** என்பது இந்தியாவின் கர்நாடக மாநிலத்தில் உள்ள பெங்களூர் ஊரக மாவட்டத்தில் உள்ள ஒரு நகரம் மற்றும் கிராம ஊராட்சி ஆகும். தூபகெரெயில் கன்னடம் பேசப்படுகிறது. இதன் மக்கள் தொகை 2,199 ஆகும். இந்த ஊர் தொட்டபல்லாபூருக்கு அருகில் உள்ள முக்கிய வேளாண் மையமாகும்.
# தூபகெரெ

## அமைவிடம்

இந்த ஊரானது மாவட்ட தலைநகரான பெங்களூரில் இருந்து 23 கிலோமீட்டர் தொலைவிலும், தொட்டபல்லாபூரில் 15 கிலோமீட்டர் தொலைவிலும் உள்ளது.
# தூபகெரெ

## மக்கள் வகைபாடு

இந்த கிராமத்தில் 564 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2485 ஆகும். இதில் பெண்களின் எண்ணிக்கை 1207 (48.6 %) என்றும், ஆண்களின் எண்ணிக்கை 1278 என்றும் உள்ளது. கல்வியறிவு பெற்றவர்கள் விகிதம் 65.3 % ஆகும்.
# தூபகெரெ

## பள்ளிகளும் கல்லூரிகளும்

1. அரசு மேல்நிலைப்பள்ளி, தூபகெரெ
1. அரசு புகுமுக வகுப்புக் கல்லூரி, தூபகெரெ
# தூபகெரெ

## வங்கி

1. கார்ப்பரேசன் வங்கி, தூபகெரெ
# தூபகெரெ

## சுற்றுலா ஈர்ப்புகள்

- மாகாளி துர்கை மலை : ஸ்ரீ சுப்பிரமணிய காட்டி
- இராகவேந்திர சுவாமி மடம்: லக்கசந்திரா.
- பிரசன்ன இலட்சுமி வெங்கடேசுவர சுவாமி கோயுல் : தூபகெரே
- காட்டி சுப்பிரமணிய சுவாமி கோயில் : காட்டி சுப்பிரமணியா
# இசுரேலில் சமயம்

**இசுரேலில் சமயம்** (*Religion in Israel*), இசுரேல் நாட்டில் யூத சமயமே பெரும்பான்மையாகப் (73.6%) பயிலப்படுகிறது. யூத சமயத்திற்கு அடுத்து இசுலாம் 18.1%, கிறிஸ்துவம் 1.9%, துருஸ் சமயத்தவர் 1.6% மற்றும் பிற சமயத்தவர் 4.8% உள்ளனர். பிற சமயத்தவர்களில் பகாய் சமயத்தவர்கள் கைஃபாவிலும்; மேற்குக் கரையின் வடக்கில் சமாரியர்கள் வாழ்கின்றனர்.
# இசுரேலில் சமயம்

## சமயப் பிரிவினர்

இசுரேலில் பெரும்பான்மையான சமயமாக யூதம் விளங்குகிறது. 2022ல் 73.6% இஸ்ரேலின் யூத மக்கள் தொகை 73.6% உள்ளது.
# இசுரேலில் சமயம்

## சமயப் பிரிவினர்

### யூதம்

இசுரேலின் மக்கள் தொகையில் யூதர்கள் 71.1% ஆகும். யூதப் பிரிவுகளில் *ஹிலோனி யூதர்கள்* 33.1%, மசோர்திம் யூதர்கள் 24.3%, பழமைவாத யூதர்கள் 8.8%, ஹரேதி யூதர்கள் 7.3% ஆக உள்ளனர்.
# இசுரேலில் சமயம்

## சமயப் பிரிவினர்

### யூதம்

#### பழமைவாத யூதர்கள்

பழமைவாத யூதர்களில் பல பிரிவுகளைக் கொண்டுள்ளனர். அவர்களில் பழமைவாத யூதர்களை *ஹரேதி யூதர்கள்* (தீவிர பழமைவாதிகள்) எனபர். தீவிர பழமைவாத யூதர்களின் மக்கள் தொகை 1.1 மில்லியன் (14%) ஆகும்.
# இசுரேலில் சமயம்

## சமயப் பிரிவினர்

### யூதம்

#### பழமைவாதமற்ற யூதர்கள்

2013 கணக்குப்படி, பழமைவாதமற்ற சீர்திருத்த யூதர்கள் இஸ்ரேலின் யூத மக்கள் தொகையில் 7% ஆக உள்ளனர்.
# இசுரேலில் சமயம்

## சமயப் பிரிவினர்

### சமாரியர்கள்

உலகில் சமாரியர்களின் மக்கள் தொகை இஸ்ரேல் நாட்டில் மட்டும் காணப்படுகிறது. இவர்கள் ஆப்ரகாமிய சமயத்தைப் பின்பற்றுகின்றனர். 1 நவம்பர் 2007 அன்று சமாரியர்களின் மக்கள் தொகை 712 பேர் மட்டுமே. சமாரியர்கள் மேற்குக் கரையில் உள்ள ஜெரிசிம் மற்றும் ஹோலோன் குன்றுகளில் வாழ்கின்றனர்.
# இசுரேலில் சமயம்

## சமயப் பிரிவினர்

### கிறிஸ்தவம்

இஸ்ரேலிய கிறிஸ்த சமயத்தைச் சேர்ந்தவர்கள் அரேபியர்கள் ஆவர். இவர்கள் பெரும்பாலும் கத்தோலிக்கப் பிரிவினர் ஆவார்.
அரபுக் கிறித்தவர்கள் இஸ்ரேலில் மிகவும் படித்த குழுவினர் ஆவார். தற்போது அரேபியக் கிறித்தவர்கள் கல்வி மற்றும் வேலைவாய்ப்புக்காக வெளிநாடுகளில் குடியேறிவதால், கலப்புத் திருமணங்கள் மேற்கொள்கின்றனர்.
# இசுரேலில் சமயம்

## சமயப் பிரிவினர்

### கிறிஸ்தவம்

#### கிழக்கின் பழமைவாதம் & கத்தோலிக்கம்

இஸ்ரேலின் பெரும்பாலான கிறித்தவர்கள் கத்தோலிக்க கிழக்கு மரபுவழி திருச்சபை பிரிவைச் சேர்ந்தவர்கள் ஆவார். இவர்களது புனிதத் தலங்கள் எருசலேம், பெத்லகேம் மற்றும் நாசரேத்து ஆகும்.
# இசுரேலில் சமயம்

## சமயப் பிரிவினர்

### கிறிஸ்தவம்

#### சீர்திருத்தத் திருச்சபை

இஸ்ரேல் மக்கள் தொகையில் சீர்திருத்தத் திருச்சபை கிறித்தவர்கள் 1% மட்டுமே. .
# இசுரேலில் சமயம்

## சமயப் பிரிவினர்

### இசுலாம்

இஸ்ரேலிய மக்கள் தொகையில் அரபு முஸ்லிம்கள் 18.1% ஆக உள்ளனர். இவர்களது புனித தலம் .எருசலேத்தில் உள்ள கோவில் மலை ஆகும்
இஸ்ரேலிய முஸ்லீம் களில் பெரும்பான்மையோர் சுன்னி இஸ்லாமியர்கள் ஆவர். அகமதியா முஸ்லீம்கள் சிறுபான்மையாக உள்ளனர்.
# இசுரேலில் சமயம்

## சமயப் பிரிவினர்

### துருஸ்

இஸ்ரேலில் ஞானக் கொள்கை சமயத்தைப் பின்பற்றும் துருஸ் சமயத்தினர் மிகவும் பழமையானவர்கள்.இவர்கள் ஏக இறைவனை வணங்குபவர்கள். இம்மக்கள் இஸ்ரேலின் வடக்கு மாவட்டம், கைஃபார் மாவட்டம் மற்றும் வடக்கு கோலான் குன்றுகள் பகுதியில் பெரும்பான்மையாக வாழ்கின்றனர்.
# இசுரேலில் சமயம்

## சமயப் பிரிவினர்

### பகாய் சமயம்

இஸ்ரேலில் பகாய் நம்பிக்கையாளர்கள் சிறுபான்மையாக வாழ்கின்றனர். இவர்களது ஆன்மீக குரு ஏக்கர் நகரத்தில் துருக்கிய உதுமானியப் பேரரசால் 1870களில் சிறை வைக்கப்பட்டார். இவர்களது புனித தலங்கள் ஏக்கர் மற்றும் கைஃபா நகரங்கள் ஆகும். இச்சமயத்தை நிறுவியவர் பகாவுல்லா.
# இசுரேலில் சமயம்

## சமயப் பிரிவினர்

### இந்து சமயம்

2002ல் இஸ்கான் அமைப்பினர் இஸ்ரேலில் கைஃபா மாவட்டம்|கைஃபா மாவட்டத்தில்]] மேற்குக் கரையின் எல்லையில் உள்ள கட்சிர்-ஹரிஷ் நகரத்தில் வாழ்கின்றனர்.
# இசுரேலில் சமயம்

## இஸ்ரேலிய சமயத்தவர்களின் பட்டியல்

2016 கணக்கெடுபின்படி இஸ்ரேலிய சமயத்வர்கள் எண்ணிக்கை (ஆயிரங்களில்)  
| 1948 | ... | ... | ... | 758.7 | **...** |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950 | 15.0 | 1.09 | 36.0 | 2.63 | 116.1 | 8.47 | 1,203.0 | 87.80 | **1,370.1** |  |
| 1960 | 23.3 | 1.08 | 49.6 | 2.31 | 166.3 | 7.73 | 1,911.3 | 88.88 | **2,150.4** |  |
| 1970 | 35.9 | 1.19 | 75.5 | 2.50 | 328.6 | 10.87 | 2,582.0 | 85.44 | **3,022.1** |  |
| 1980 | 50.7 | 1.29 | 89.9 | 2.29 | 498.3 | 12.71 | 3,282.7 | 83.71 | **3,921.7** |  |
| 1990 | 82.6 | 1.71 | 114.7 | 2.38 | 677.7 | 14.05 | 3,946.7 | 81.85 | **4,821.7** |  |
| 2000 | 103.8 | 1.63 | 135.1 | 2.12 | 970.0 | 15.23 | 4,955.4 | 77.80 | **6,369.3** |  |
| 2010 | 127.5 | 1.66 | 153.4 | 1.99 | 1,320.5 | 17.16 | 5,802.4 | 75.40 | **7,695.1** |  |
| 2011 | 129.8 | 1.66 | 155.1 | 1.98 | 1,354.3 | 17.28 | 5,907.5 | 75.38 | **7,836.6** |  |
| 2012 | 131.5 | 1.65 | 158.4 | 1.98 | 1,387.5 | 17.38 | 5,999.6 | 75.14 | **7,984.5** |  |
| 2013 | 133.4 | 1.64 | 160.9 | 1.98 | 1,420.3 | 17.46 | 6,104.5 | 75.04 | **8,134.5** |  |
| 2014 | 135.4 | 1.63 | 163.5 | 1.97 | 1,453.8 | 17.52 | 6,219.2 | 74.96 | **8,296.9** |  |
| 2015 | 137.3 | 1.62 | 165.9 | 1.96 | 1,488.0 | 17.58 | 6,334.5 | 74.84 | **8,463.4** |  |
| 2016 | 139.3 | 1.61 | 168.3 | 1.95 | 1,524.0 | 17.66 | 6,446.1 | 74.71 | **8,628.6** |  |
| 2017 | 141.2 | 1.60 | 171.9 | 1.95 | 1,561.7 | 17.75 | 6,554.5 | 74.50 | **8,797.9** |  |
| 2018 | 143.2 | 1.60 | 174.4 | 1.95 | 1,598.4 | 17.82 | 6,664.4 | 74.32 | **8,967.6** |  |
| 2019 | 145.1 | 1.59 | 177.2 | 1.94 | 1,635.8 | 17.90 | 6,773.2 | 74.10 | **9,140.5** |  |
| 2020 | 146.8 | 1.58 | 179.5 | 1.93 | 1,671.3 | 17.99 | 6,873.9 | 73.99 | **9,289.8** | } |
# இசுரேலில் சமயம்

## இதனையும் காண்க

- இஸ்ரேலில் இசுலாம்
# கனிதி விசுவநாதம்

**கனிதி விசுவநாதம்** (*Kanithi Viswanatham*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1932 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் 1989 மற்றும் 1991 ஆம் ஆண்டுகளில் இந்திய நாடாளுமன்றத்தின் கீழவையான மக்களவைக்கு இரண்டு முறை தேர்ந்தெடுக்கப்பட்டார். சிறீகாகுளம் மக்களவைத் தொகுதியை
கனிதி விசுவநாதம் பிரதிநிதித்துவப்படுத்தினார். சுகாதாரம் மற்றும் உடல்நல அமைச்சகத்தின் தூதரகக் குழு உறுப்பினராகவும் இவர் இருந்துள்ளார்.
# கனிதி விசுவநாதம்

## இறப்பு

கனிதி விசுவநாதம் 15 ஏப்ரல் 2023 ஆம் ஆண்டு ஏப்ரல் மாதம் 15 ஆம் தேதியன்று ஆந்திரப் பிரதேசத்தின் சிறீகாகுளத்தில் தனது சொந்த மாவட்டத்தில் காலமானார். இறக்கும்போது அவருக்கு வயது 90 ஆகும்.
# ரஃபா

**ரஃபா** என்பது காசாக்கரையின் தெற்குப் பகுதியில் அமைந்துள்ள பாலத்தீனிய நகரமாகும். ரஃபா ஆளுநரகத்தின் மாவட்டத் தலைநகரமாக இருக்கும் இந்நகரம் காசா நகருக்கு தென்மேற்கில் தொலைவில் அமைந்துள்ளது. 2014 ஆம் ஆண்டுக் கணக்கெடுப்பின்படி, இந்நகரத்தின் மக்கட்தொகை 152,950 ஆகும். இவர்களில் பெரும்பாலானோர் முன்னாள் பாலத்தீனிய அகதிகள் ஆவர்.  
1982 ஆம் ஆண்டு சினாயிலிருந்து இசுரேல் வெளியேறியபோது, ரபா இரண்டாகப் பிரிக்கப்பட்டது. ஒரு பகுதி காசாக்கரையிலும், மற்றொரு பகுதி எகிப்து நாட்டிலும் அமைந்தன. குடும்பங்கள் பிரிக்கப்பட்ட இந்த நிகழ்வின்போது, முள்வேலிகளால் ஆன தடுப்புகள் அமைக்கப்பட்டன.  
எகிப்திற்கும் பாலத்தீனிய நாட்டிற்கும் இடையேயுள்ள ஒரேயொரு கடக்குமிடமான ரஃபா எல்லையைக் கடக்கும் பகுதி இந்த நகரில் அமைந்துள்ளது. காசாக்கரையில் செயல்பாட்டில் இருந்த ஒரேயொரு வானூர்தி நிலையமான யாசர் அராபத் வானூர்தி நிலையமானது இந்நகரின் தெற்குப் பகுதியில் அமைந்துள்ளது. 1998 ஆம் ஆண்டு முதல் 2001 ஆம் ஆண்டு வரை செயல்பாட்டிலிருந்த இந்த வானூர்தி நிலையம் இசுரேலிய இராணுவத்தால் குண்டுகள் வீசப்பட்டும், இடிப்புந்துகளால் சேதப்படுத்தப்படும் செயலிழந்தது. ஹமாஸ் போராளிக் குழுவால் இசுரேலிய போர்வீரர்கள் கொல்லப்பட்டதையடுத்து, இசுரேலிய இராணுவம் இந்த நடவடிக்கைகளை மேற்கொண்டது.
# வேதாசு வெங்கையா

**வேதாசு வெங்கையா** (*Vedas Venkaiah*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு மாதம் இரண்டாம் தேதியன்று சூரியப்பேட்டையின் குடகுதாவில் இவர் பிறந்தார். இவரது தந்தையின் பெயர் இராமையா வெங்கையா என்பதாகும். 1967-70 ஆம் ஆண்டில் ஐதராபாத்தில் உள்ள உசுமானியா பல்கலைக்கழகத்தில் சட்டம் படித்து பட்டம் பெற்றார். வணிகவரி உதவி ஆணையராக பணியாற்றி ஓய்வு பெற்றார். இந்திய தேசியக் காங்கிரசு கட்சியின் உறுப்பினராக இருந்த இவர் 2004 ஆம் ஆண்டு முதல் 2009 ஆம் ஆன்டு வரை ஆந்திரப் பிரதேசத்தின் சூரியப்பேட்டை சட்டமன்ற தொகுதியின் சட்டமன்ற உறுப்பினராகவும் இருந்தார்.  
ஒருங்கிணைந்த ஆந்திரப் பிரதேசத்தில் 2004 ஆம் ஆண்டு நடைபெற்ற சட்டமன்றத் தேர்தலில், காங்கிரசு கட்சி சார்பில் சூரியப் பேட்டை சட்டமன்றத் தொகுதியில் போட்டியிட்டு, தெலுங்கு தேசம் கட்சி வேட்பாளர் ரசினி குமாரியை விட 11,518 வாக்குகள் அதிகம் பெற்று வெற்றி பெற்றார்.
# எம். நாராயண ரெட்டி

**எம். நாராயண ரெட்டி** (*M. Narayana Reddy*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1931 ஆம் ஆண்டு செப்டம்பர் மாதம் 10 ஆம் தேதியன்று இவர் பிறந்தார். வழக்கறிஞரான இவர் இந்திய மக்களவை<nowiki/>யில் நாடாளுமன்ற உறுப்பினராகவும் ஆந்திரப் பிரதேச சட்டமன்ற உறுப்பினராகவும் இருந்தார்.
# எம். நாராயண ரெட்டி

## வாழ்க்கைக் குறிப்பு

நாராயண ரெட்டி நிசாமாபாத்தில் உள்ள சுங்கெட்டு கிராமத்தில் பிறந்தார். சதர்காட்டு கல்லூரியிலும் உசுமானியா பல்கலைக்கழகத்திலும் படித்தார்.  
நாராயண ரெட்டி 1967 ஆம் ஆண்டில் சுயேச்சை வேட்பாளராக வெற்றிபெற்று நிசாமாபாத் மக்களவை உறுப்பினராகத் தேர்ந்தெடுக்கப்பட்டார் மக்களவையில் தனி தெலுங்கானா பிரச்சனையை எழுப்பிய முதல் நாடாளுமன்ற உறுப்பினர் என்று அறியப்படுகிறார்.  
நாராயண ரெட்டி 2020 ஆம் ஆண்டு பிப்ரவரி மாதம் 2 ஆம் தேதியன்று நிசாமாபாத்தில் உள்ள ஒரு தனியார் மருத்துவமனையில் 88 வயதில் இறந்தார்
# மொய்ராங் கொய்ரெங் சிங்

**மொய்ராங் கொய்ரெங்** **சிங்** (*Mairembam Koireng Singh*) என்றும் அழைக்கப்படும் மைரெம்பம் கொய்ரெங் (1915-1994) இந்தியாவின் மணிப்பூர் மாநிலத்தில் முதல் முதலமைச்சர் ஆவார். இவர் இந்தியத் தேசிய காங்கிரசு கட்சியினைச் சார்ந்தவர். கொய்ரெங் 11 சனவரி1963 முதல் 16 அக்டோபர் 1979 வரை முதலமைச்சராகப் பதவி வகித்தார்.
# காசிகாண்டம்

**காசிகண்டம்** ( *Kasikhandamu* ) என்பது 15 ஆம் நூற்றாண்டின் கவிஞர் சிறீநாதர் என்பவரால் படைக்கப்பட்ட தெலுங்கு இலக்கியப் படைப்பாகும். இது கண்டிப்பான அளவுடன் கூடிய தெலுங்கு இலக்கிய பாணியில் கவிதை வடிவில் இயற்றப்பட்டுள்ளது. காசி அல்லது வாரணாசியின் சுயவிவரமாக இது படைக்கப்பட்டுள்ளது. பெரும்பாலும் கந்த புராணத்தின் காசி காண்டத்திலிருந்து பிரித்தெடுக்கப்பட்டது.  
ஆராய்ச்சியாளரான நிடுடவோலு வெங்கட ராவின் கூற்றுப்படி, ஆசிரியர் இந்த படைப்பை கி.பி 1440 இல் எழுதியிருக்கலாம். இவர் தனது படைப்பை ரெட்டி சாம்ராஜ்யத்தின் சிறீவீரபத்ர ரெட்டிக்கு (1423 - 1448) அர்ப்பணித்தார். சிறீ நாதர் ரெட்டியின் அரச கவியாக பணியாற்றினார். அவரைத் தொடர்ந்து, கஞ்சர்லா சரபகவி மற்றும் மோச்செர்லா அன்னையா ஆகியோர் முறையே 1500 மற்றும் 1650 ஆம் ஆண்டுகளில் காசி காண்டத்தை மொழிபெயர்த்தனர்.  
சென்னகேசவுலு செட்டியின் ஞான சூர்யோதயா அச்சகத்தால் 1888 ஆம் ஆண்டு சென்னையில் வெளியிடப்பட்டது. அதைத் தொடர்ந்து 1917 ஆம் ஆண்டு நிடுடாவோலு வெங்கட ராவ் அவர்களின் முன்னுரையுடன் சென்னை, வாவில்லா அச்சகம் வெளியிட்டது.
# முகமது அலிமுதீன்

**முகமது அலிமுதீன்** (*Mohammed Alimuddin*)(1920 தௌபால் மாவட்டம் &#x2013; 3 பிப்ரவரி 1983) ஓர் இந்திய அரசியல்வாதியும் மணிப்பூரின் முன்னாள் முதல்வரும் ஆவார். இவர் மொய்ராங் கொய்ரெங் சிங்கிற்குப் பிறகு 1972-ல் மணிப்பூரின் முதலமைச்சராகப் பதவி வகித்தார். மணிப்பூர் மக்கள் கட்சியின் உறுப்பினராக அலிமுதீன் இருந்தார்.
# முகமது அலிமுதீன்

## பணி

முகமது அலிமுதீன் 1948-ல் நடைபெற்ற முதல் சட்டமன்றத் தேர்தலில் லிலோங் சட்டமன்றத் தொகுதிக்கு நடைபெற்ற முதல் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  
இவர் ராஜ் குமார் டோரேந்திர சிங்கின் அரசாங்கத்தில் சபாநாயகராகவும், யாங்மாசோ ஷைசாவின் அமைச்சகத்தில் நிதி அமைச்சராகவும் பணியாற்றினார். இவரது காலத்தில், வடகிழக்கு இந்தியாவில் ஒரு முதன்மை மருத்துவக் கல்லூரிக்கு மண்டல மருத்துவ அறிவியல் நிறுவனம் உருவாகக் காரணமாக இருந்தார்.
# சீசியம் பெர்மாங்கனேட்டு

### வேதிப்பண்புகள்

பொட்டாசியம் பர்மாங்கனேட்டைப் போலவே சீசியம் பர்மாங்கனேட்டும் இரண்டு-படிநிலைகளில் சிதைவடைந்து சீசியம் மாங்கனேட்டின் இடைநிலை சேர்மங்களை உருவாக்க வழிவகுக்கிறது. சீசியம் பர்மாங்கனேட்டு மாங்கனீசு டை ஆக்சைடு, சீசியம் ஆக்சைடு மற்றும் ஆக்சினாக உடைகிறது. இதன் சிதைவு வெப்பநிலை 200 முதல் 300 பாகை செல்சியசு வரை இருக்கும். காற்றோடு கலக்கும் ஆக்சிசன் அப்பொருளில் 8 சதவீத நிறையிழப்பை உண்டாக்கும்.  
:
:  
ஒட்டு மொத்த வினை:  
:
# பழுப்புக் கன்ன புல்வெட்டா

**பழுப்புக் கன்ன புல்வெட்டா** அல்லது **பழுப்புக் கன்ன அல்சிப்பே** (brown-cheeked fulvetta or brown-cheeked alcippe) ( புல்வெட்டாக்கள் இந்த இனத்துடன் நெருங்கிய தொடர்புடையவை அல்ல ) என்பது அல்சிப்பீடே குடும்பத்தைச் சேர்ந்த பறவையாகும். இது முன்பு **கலகலப்பான் சிலம்பன்** என்று அழைக்கப்பட்டது.  
சில தொடர்பில்லாத பறவையினங்கள் *அல்சிப்பே* பேரினத்தில் இருந்து நீக்கப்பட்டபிறகு இந்த இனம் பேரினத்தில் தக்கவைக்கப்பட்டது. இதன் நெருங்கிய உறவினர்களாக அநேகமாக பழுப்பு புல்வெட்டா மற்றும் கரும் புருவ புல்வெட்டா போன்றவை உள்ளன. ஜாவான் புல்வெட்டா மற்றும் நேபாள புல்வெட்டா ஆகியவையும் இந்தக் குழுவைச் சேர்ந்தவையாக இருக்கலாம்.  
பழுப்புக் கன்ன புல்வெட்டா வங்காளதேசம், இந்தியா, தென்கிழக்கு ஆசியாவில் இனப்பெருக்கம் செய்து வசிக்கும் பறவையாகும். இதன் வாழிடம் ஈரப்பதமான காடுகலும், புதர்க்காடுகலும் ஆகும். இந்த இனம், பெரும்பாலான சிலம்பன்களைப் போலவே, வலசை போவதில்லை. இவை குறுகிய வட்டமான இறக்கைகளைக் கொண்டவை. அவ்வளவு சிறப்பாக பறக்கக் கூடிய திறன் கொண்டவை அன்று.  
இந்த பாப்லர் தனது கூட்டை மரங்களில் அடர்த்தியான இலைகளின் மறைவில் கட்டுகிறது. பொதுவாக இரண்டு அல்லது மூன்று முட்டைகளை இடுகிறது.  
பழுப்புக் கன்ன புல்வெட்டா அதன் நீளமான வால் உட்பட 15 செ.மீ. நீளம் உடையது. இதன் தலையும் பிடரியும் பழுப்புத் தோய்ந்த சாம்பல் நிறம். உடலின் மேற்பகுதி ஆலிவ் தோய்ந்த பசுமை பழுப்பு.  
பழுப்புக் கன்னப் புல்வெட்டா குறுகிய, கருமையான அலகைக் கொண்டுள்ளது. இதன் முதன்மை உணவு பூச்சிகள் மற்றும் தேன் ஆகும். இது அடர்த்தியான தாவரங்களில் விரும்பி வாழ்வதால் இதைக் கவனிப்பது கடினம். இவை ஓயாது கலகலப்பாகக் கத்தியபடி ஆங்காங்கு தாவித் திரியும்.
# பழுப்புக் கன்ன புல்வெட்டா

## கூடு கட்டுதல்

பழுப்புக் கன்னப் புல்வெட்டா சனவரி முதல் சூன் வரை கூடு கட்டுகின்றன. அச்செய்கை சனவரி-பிப்ரவரி மாதங்களில் உச்சத்தில் இருக்கும். அனூப் தாஸ் மற்றும் விஜயன் ஆகியோர் நடத்திய ஆய்வில், 50,000 சதுர மீட்டரில் மொத்தம் 38 கூடுகள் கண்டறியப்பட்டன. இதன் கூடுகளானது பாசி, வேர்கள், மரக்காளான், இலை, புல் ஆகியவனைக் கொண்டு ஒழுங்கற்ற கோப்பை வடிவிலானதாக இருந்தன. கூடுகள் தரையில் இருந்து சராசரியாக 68.21 செமீ உயரத்தில் சிறு கிளைகளில் அமைக்கபட்டிருந்தன. சராசரியாக கூட்டின் அகலம் 91.8 மிமீ என்றும் ஆழம் 48.7 மிமீ. என்றும் இருக்கும்.  
இது இரண்டு முதல் மூன்று முட்டைகளை இடும். அடைகாக்கும் காலம் 10 ± 2 நாட்கள். மேலும் கூடு கட்டும் காலம் 12 ± 2 நாட்கள். வெற்றிகரமான குஞ்சு பொரிப்பு 55% ஆகவும், கூட்டில் வளர்ந்து ஆளாகும் விகிதம் 32% ஆகவும் இருந்தது. கூடு கட்டுவதற்கு மிகவும் விருப்பமான தாவரங்களாக *லாசியன்தஸ் சிலியடஸ்* (36%) புதர்கள், அதைத் தொடர்ந்து *சப்ரோஸ்மா ஃபிராக்ரான்ஸ்* (27%) மற்றும் *தொட்டேயா சிலிகோசா* (23%) போன்றவை உள்ளன.
# பழுப்புத் தொண்டை புல்வெட்டா

**பழுப்புத் தொண்டை புல்வெட்டா** அல்லது **லுட்லோவின் புல்வெட்டா** (brown-throated fulvetta or Ludlow's fulvetta) என்பது பாரடாக்ஸோர்னிதிடே குடும்பத்தைச் சேர்ந்த ஒரு பறவை இனமாகும். இது சாதாரண புல்வெட்டாக்களைப் போலவே, இது டிமாலிடே குடும்பத்தில், *அல்சிப்பே* அல்லது சில்விடே பேரினத்தில் நீண்ட காலமாக சேர்க்கப்பட்டிருந்தது. இது பூட்டான், சீனா, இந்தியா, மியான்மர், நேபாளம் ஆகிய நாடுகளில் காணப்படுகிறது.
# மணிப்பூர் புல்வெட்டா

**மணிப்பூர் புல்வெட்டா** அல்லது **காடிழுப்புத் தொண்டை புல்வெட்டா** (Manipur fulvetta or streak-throated fulvetta) என்பது பாரடாக்ஸோர்னிதிடே குடும்பத்தில் உள்ள ஒரு பறவை இனமாகும். இது வடகிழக்கு இந்தியாவில் உள்ள மணிப்பூர் மாநிலத்தின் பெயரில் அழைக்கப்படுகிறது. இது மற்ற சாதாரண புல்வெட்டாக்களைப் போலவே, இது நீண்ட காலமாக டிமாலிடே குடும்பத்தில் *அல்சிப்பே* அல்லது சில்விடேவில் பைரினத்தில் சேர்க்கப்பட்டிருந்தது. கூடுதலாக, இது நீண்ட காலமாக *எஃப். சினிரிசெப்ஸில்* ஒரு துணையினமாக சேர்க்கப்பட்டிருந்தது. மேலும் இந்த பறவைகள் அனைத்திற்கும் "காடிப்பழுப்புத் தொண்டை புல்வெட்டா" என்ற பொதுவான பெயர் பயன்படுத்தப்பட்டது. *எஃப். சினிரிசெப்ஸ்* இப்போது பழுப்புக்-ஹூட் புல்வெட்டா என்று அழைக்கப்படுகிறது.  
இது வடகிழக்கு இந்தியா, மியான்மர் மற்றும் யுன்னான் ஆகிய நாடுகளில் காணப்படுகிறது.  
இதன் இயற்கை வாழ்விடம் மிதவெப்பமண்டலக் காடு ஆகும். இதன் நிலை முதன்முதலில் 2008 இல் செம்பட்டியலுக்காக மதிப்பிடப்பட்டு, குறைந்த அக்கறை கொண்ட இனமாக மதிப்பிடப்பட்டுள்ளது.
# தைவான் புல்வெட்டா

**தைவான் புல்வெட்டா** (Taiwan fulvetta) என்பது சில்விடே குடும்பத்தைச் சேர்ந்த ஒரு பறவை இனமாகும். இது பிற சாதா புல்வெட்டாக்களைப் போலவே, நீண்ட காலமாக டிமாலிடே குடும்பத்தின் *அல்சிப்பே* பேரினத்தில் சேர்க்கப்பட்டிருந்தது. கூடுதலாக, இது நீண்ட காலமாக *F. cinereiceps* இல் ஒரு துணையினமாக வகைப்படுத்தபட்டிருந்தது.  
இந்த இனம் தைவானில் மட்டுமே உள்ளது.
# இளையபெருமாள்நல்லூர்

**இளையபெருமாள்நல்லூர்** (*Elayaperumalnallur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# இளையபெருமாள்நல்லூர்

## மக்கள்தொகை

2011 மக்கள்தொகை கணக்கெடுப்பின்படி, இளையபெருமாள்நல்லூரில் 1766 ஆண்கள் மற்றும் 1696 பெண்கள் என மொத்தம் 3462 பேர் உள்ளனர்.
# சாம்பல் கொண்டை புல்வெட்டா

**சாம்பல் தலை புல்வெட்டா** ( ***Fulvetta cinereiceps*** ) என்பது பாரடாக்ஸோர்னிதிடே குடும்பத்தில் உள்ள ஒரு பறவை இனமாகும் . மற்ற பொதுவான புல்வெட்டாக்களைப் போலவே, டிமாலிடே குடும்பத்தில் *அல்சிப்பே* அல்லது சில்விடேவில் பேரினத்தில் நீண்ட காலமாக சேர்க்கப்பட்டிருந்தது.  
முன்பு, *எஃப். சினிரிசெப்ஸ்* மணிப்பூர் புல்வெட்டா என்று அறியப்பட்டது. இந்தப் பெயருடன் சரியாகக் குறிப்பிடப்படும் பறவை பிரிக்கப்பட்டு, இப்போது இது தனி இனமாகக் கருதப்படுகின்றது. *எஃப். சினிரிசெப்ஸின்* மற்றொரு முன்னாள் துணையினம், தைவான் புல்வெட்டா ( *எஃப். ஃபார்மோசானா* ) ஆகும்.  
இதன் இயற்கை வாழ்விடம் மிதவெப்பமண்டலக் காடு. இது பன்னாட்டு இயற்கைப் பாதுகாப்புச் சங்கத்தால் அச்சுறுத்தப்பட்டதாகக் கருதப்படவில்லை.
# எரவங்குடி

**எரவங்குடி** (*Eravangudy*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# எரவங்குடி

## மக்கள்தொகை

2001 மக்கள்தொகை கணக்கெடுப்பின்படி, எரவங்குடியில் 2273 ஆண்கள் மற்றும் 2216 பெண்கள் என மொத்தம் 4489 பேர் உள்ளனர்.
# இருகையூர்

**இருகையூர்** (*Irugaiyur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  
தி. பாலூர் பகுதிக்கு உட்பட்ட இருகையூர் கிராம ஊராட்சியில் 1. இருகையூர் 2 வெண்நல்லூர் 3. கொட்டியல் 4. குளத்துக்குப்பம் என நான்கு கிராமங்கள் உள்ளன.
# இருகையூர்

## மக்கள்தொகை

2001 மக்கள்தொகை கணக்கெடுப்பின்படி, இருகையூரில் 1637 ஆண்கள் மற்றும் 1731 பெண்கள் என மொத்தம் 3368 பேர் உள்ளனர்.
# கீழக்குடியிருப்பு

**கீழக்குடியிருப்பு** (*Keelakudiyiruppu*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# கீழக்குடியிருப்பு

## மக்கள்தொகை

2011 மக்கள்தொகை கணக்கெடுப்பின்படி, கீழக்குடியிருப்பில் 2041 ஆண்கள் மற்றும் 2052 பெண்கள் என மொத்தம் 4093 பேர் உள்ளனர்.
# வெண்புருவ புல்வெட்டா

**வெள்ளைப் புருவ புல்வெட்டா** (*White-browed fulvetta*) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.  
இந்தியத் துணைக்கண்டம் மற்றும் தென்கிழக்கு ஆசியா முழுவதும் பரவியுள்ளது. இது பூட்டான், இந்தியா, மியான்மர், நேபாளம், வியட்நாம் ஆகிய நாடுகளைச் சேர்ந்தது. இதன் இயற்கை வாழ்விடம் மிதவெப்ப மண்டலக் காடுகள் ஆகும்.
# கடுகூர்

**கடுகூர்** (*Kadugur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# கடுகூர்

## மக்கள்தொகை

2001 மக்கள் தொகை கணக்கெடுப்பின்படி, கடுகூரில் 2,014 ஆண்கள் மற்றும் 1,910 பெண்கள் என மொத்தம் 3,924 பேர் உள்ளனர்.  
; வருவாய் கிராமங்கள்  
1. கடுகூர்
1. அயன் ஆத்தூர்
1. கே.பொய்யூர்
1. பூமுடையான்பட்டி
1. தலையாரிக்குடிகாடு
1. கோபாலன் குடிகாடு
1. நுரையூர்  
;  
; பொது வசதி  
1. அரசு மருத்துவமனை - கடுகூர்
1. அரசு மேல்நிலைப் பள்ளி - அயன் ஆத்தூர்
1. அரசு தொடக்கப்பள்ளி - அயன் ஆத்தூர், கே.பொய்யூர், தலையாரிக்குடிகாடு, கோபிலியன் குடிகாடு
1. தனியார் பள்ளிகள் - கடுகூர் (திருமுருகன் உதவி பெறும் தொடக்கப்பள்ளி)
1. விளையாட்டு மைதானம் - ஏ. பி. ஜே. அப்துல் கலாம் துடுப்பாட்ட மைதானம்
# சீன புல்வெட்டா

**சீன புல்வெட்டா** ( ***Fulvetta striaticollis*** ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.  
இது சீனாவில் காணப்படுகிறது.
# இந்தோசீன புல்வெட்டா

**இந்தோசீனீன புல்வெட்டா** ( *Indochinese fulvetta* ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது. இது முன்பு கண்கண்ணாடி புல்வெட்டா, *எஃப். ரூஃபிகாபிலாவின்* துணை இனமாகக் கருதப்பட்டது.  
இது லாவோஸ் மற்றும் வியட்நாமில் காணப்படுகிறது. அதன் இயற்கை வாழ்விடம் மிதவெப்ப மண்டலக் காடுகள் ஆகும்.
# கண்கண்ணாடி புல்வெட்டா

**கண்கண்ணாடி புல்வெட்டா** ( *Spectacled fulvetta* ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.  
இது சீனாவில் காணப்படுகிறது. இதன் இயற்கை வாழ்விடம் மிதவெப்பமண்டலக் காடுகள் ஆகும்.
# சீரியம் மோனோசெலீனைடு

## தயாரிப்பு

சீரியம் செலீனைடுடன் சோடியம் உலோகத்தைச் சேர்த்து 600° செல்சியசு வெப்பநிலைக்கு சூடுபடுத்தினால் ஒடுக்க வினை நிகழ்ந்து சீரியம் மோனோசெலீனைடு உருவாகிறது. சீரியம் செலீனைடுடன் கால்சியம் உலோகத்தைச் சேர்த்து 1000° செல்சியசு வெப்பநிலைக்கு சூடுபடுத்தினாலும் ஒடுக்க வினை நிகழ்ந்து சீரியம் மோனோசெலீனைடு உருவாகிறது.  
: Ce<sub>2</sub>Se<sub>3</sub> + CeH<sub>2</sub> → 3 CeSe + H<sub>2</sub>↑
# சீரியம் மோனோசெலீனைடு

## பண்புகள்

பல அரியமண் மோனோசால்கோசெனைடுகளைப் போலவே, சீரியம் மோனோசெலீனைடும் உலோக-வகை மின் கடத்துத்திறன் மற்றும் NaCl-வகை படிக அமைப்பைக் கொண்டுள்ளது.
# புல்வெட்டா

**புல்வெட்டா** (*Fulvetta*) என்பது பாசரைன் பறவைகளின் பேரினமாகும். இப்பேரினம் முதலில் 1877-ல் முன்மொழியப்பட்டது. இது சமீபத்தில் **வழக்கமான புல்வெட்டாக்களுக்காக** மீண்டும் நிறுவப்பட்டது. இது திமாலிடே (பழைய உலக சிலம்பன்) *அல்சிப்பே* பேரினத்தைச் சேர்ந்த குருவிகளின் உறவினர்களுடன் நீண்ட காலமாகச் சேர்க்கப்பட்டுள்ளது. ஆனால் இவை உண்மையில் கிளி அலகு பறவைகளுடன் மிகவும் நெருங்கிய தொடர்புடையவை. எனவே இவை இப்போது பாரடாக்சோர்னிதிடே குடும்பத்தில் வைக்கப்பட்டுள்ளன.
# புல்வெட்டா

## சிற்றினங்கள்

*புல்வெட்டா* பேரினமானது பின்வரும் எட்டு சிற்றினங்களைக் கொண்டுள்ளது.  
| கண்கண்ணாடி புல்வெட்டா | *புல்வெட்டா ரூஃபிகாபிலா* | சீனா |
| --- | --- | --- |
| இந்தோசீன புல்வெட்டா | *புல்வெட்டா டானிசி* | லாவோஸ், வியட்நாம் |
| சீன புல்வெட்டா | *புல்வெட்டா ஸ்ட்ரைடிகோலிசு* | சீனா |
| வெண்புருவ புல்வெட்டா | *புல்வெட்டா வினிபெக்டஸ்* | தென்கிழக்கு ஆசியாவில் பூட்டான், இந்தியா, மியான்மர், நேபாளம், வியட்நாம் |
| சாம்பல் கொண்டை புல்வெட்டா | *புல்வெட்டா சினிரிசெப்சு* | மணிப்பூர் |
| தைவான் புல்வெட்டா | *புல்வெட்டா பார்மோசனா* | தைவான் |
| மணிப்பூர் புல்வெட்டா | *புல்வெட்டா மணிபுரென்சிசு* | வடகிழக்கு இந்தியா, மியான்மர், யுன்னான் |
| பழுப்புத் தொண்டை புல்வெட்டா | *புல்வெட்டா லுட்லோவி* | பூட்டான், சீனா, இந்தியா, மியான்மர், நேபாளம் |
# சித்தம் நர்சி ரெட்டி

**சித்தம் நர்சி ரெட்டி** (*Chittem Narsi Reddy*) இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தைச் சேர்ந்த இவர் சுதந்திரப் போராட்ட வீரராகவும் அறியப்படுகிறார். மூன்று முறை சட்டமன்ற உறுப்பினராகவும், இரண்டு முறை மாநிலச் சட்டமன்ற மேலவை உறுப்பினராகவும் பதவி வகித்துள்ளார். சனதா தளம் கட்சியின் சார்பாக 1985, 1989 மற்றும் 2004 ஆம் ஆண்டுகளில் நடைபெற்ற ஆந்திரப் பிரதேச சட்டப் பேரவையின் மக்தல் சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.
# சித்தம் நர்சி ரெட்டி

## இளமைப் பருவம்

நாராயணப்பேட்டை மாவட்டம் தன்வாடாவில் சித்தம் நர்சிரெட்டி பிறந்தார். அதன் பிறகு மக்தலில் குடியேறினார். இவரது தந்தையின் பெயர் ராம் ரெட்டி என்பதாகும். மெட்ரிகுலேசன் வரை தன்வாடா, நாராயணப்பேட்டை அரசுப் பள்ளிகளில் படித்தார்.
# சித்தம் நர்சி ரெட்டி

## அரசியல் வாழ்க்கை

1978 ஆம் ஆண்டில் சனதா கட்சி சார்பில் நர்சிரெட்டி போட்டியிட்டு இந்திரா காங்கிரசு கட்சியின் வேட்பாளரான நரசிம்மு நாயுடுவிடம் தோல்வியடைந்தார். அதன்பிறகு 1985 ஆம் ஆண்டில் சனதா கட்சி சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்து முதல் முறையாக சட்டசபைக்குள் நுழைந்தார்.1989 ஆம் ஆண்டில் சனதா தளம் சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்தார். அதன் பிறகு காங்கிரசு கட்சியில் இணைந்தார். 1999 ஆம் ஆண்டில் காங்கிரசு சார்பில் போட்டியிட்டு தெலுங்கு தேசம் கட்சி வேட்பாளர் எல்கோட்டி எல்லாரெட்டியிடம் தோல்வியடைந்தார். 2004 ஆம் ஆண்டில் காங்கிரசு கட்சி சார்பில் போட்டியிட்டு பாரதிய சனதா வேட்பாளர் நாகுராவ் நமாச்சியை தோற்கடித்தார்.
# சித்தம் நர்சி ரெட்டி

## இறப்பு

2015 ஆம் ஆண்டு ஆகத்து மாதம் 15 அன்று, நாராயணப்பேட்டையில் தேசியக் கொடியை ஏற்றிவிட்டு, வளர்ச்சித் திட்டத்தில் பங்கேற்பதற்காக உள்ளூர் எஸ்சிவாடாவுக்குச் சென்ற நர்சிரெட்டி, நக்சலைட்டுகளின் துப்பாக்கிச் சூட்டில் கொல்லப்பட்டார்.
# கருஞ்சிவப்பு வால் ஈப்பிடிப்பான்

**கருஞ்சிவப்பு வால் ஈப்பிடிப்பான்** ( *Rusty-tailed flycatcher* ) என்பது குருவி வரிசையைச் சேர்ந்த மஸ்சிகாபிடே குடும்பத்தைச் சேர்ந்த ஒரு சிறிய பறவையாகும். இது முக்கியமாக இந்திய துணைக்கண்டத்தின் வடக்குப் பகுதிகளிலும், தென்மேற்கு இந்தியாவின் சில பகுதிகளிலும், உசுபெக்கிசுத்தான் மற்றும் தஜிகிஸ்தான் உள்ளிட்ட நடு ஆசியாவின் சில பகுதிகளிலும் காணப்படுகிறது. இந்த இனம் ஓரளவு வலசை போகிறது, மத்திய ஆசிய பறவைகள் இந்தியாவிற்கு, அரேபிய கடலில் தென்மேற்கு இந்திய கடற்கரை வரை, கருநாடகம் மற்றும் கேரளத்திற்கு வலசை வருகின்றன.  
பிற பகுதியில் உள்ள பறவைகள், குறிப்பாக கீழ் இமயமலையில் உள்ளவை, ஆண்டு முழுவதும் தங்கள் சொந்த பகுதிகளிலேயே தங்கி, அங்கேயே இனப்பெருக்கம் செய்கின்றன. இந்த இனம் இந்தியாவின் பிற பகுதிகளுக்கும் அவ்வப்போது வழிதவறி சென்று அலைந்து திரிகிறது.  
கருஞ்சிவப்பு வால் ஈப்பிடிப்பான் நீளமும், எடையும் கொண்டது. பாலினங்களுக்கு இடையில் இறகு நிறங்களில் வேறுபாடு இல்லை.
# காளி பல்டன் மந்திர்

**காளி பல்டன் மந்திர்** (*Kali Paltan Mandir*) இந்தியாவின் உத்திரப் பிரதேச மாநிலத்தில் உள்ள மீரட்டில் இராணுவ முகாமுக்கு அருகில் உள்ளது. ஔகர்நாத் மந்திரி சிவன் கோவில் பொதுவாக காளி பல்டன் மந்திர் என்று அழைக்கப்படுகிறது. 1844 ஆம் ஆண்டு நிலத்தடியில் சிவலிங்கம் கண்டுபிடிக்கப்பட்டதைத் தொடர்ந்து இக்கோவில் நிறுவப்பட்டது. நவீன பெரிய கோவில் வளாகத்திற்கான அடிக்கல் 1968 ஆம் ஆண்டில் நாட்டப்பட்டது. 1857 இந்திய சுதந்திரப் போர் தொடங்கியபோது இந்திய சிப்பாய்கள் முதல் துப்பாக்கிச் சூடு நடத்திய நீர் கிணறு இந்தக் கோயிலில் உள்ளது.
# சிறீநாதர்

**சிறீநாதர்** (*Srinatha*) ( சுமார்1355-1360 - 1441) 15 ஆம் நூற்றாண்டின் நன்கு அறியப்பட்ட தெலுங்கு கவிஞர் ஆவார். இவர் பிரபந்த பாணி கலவையை பிரபலப்படுத்தினார்.
# சிறீநாதர்

## சுயசரிதை

சிறீநாதர், 1355/1360 இல் கிருஷ்ணா மாவட்டத்தில் கூடூர் மண்டலத்தில் உள்ள காலபடம் என்ற கிராமத்தில் தெலுங்கு நியோகி பிராமணக் குடும்பத்தில் பீமாம்பா மற்றும் மாரய்யா ஆகியோருக்கு பிறந்தார்  
சிறீநாதர் தெலுங்கில் *கவி சர்வபௌமா* (கவிகளின் அரசர்) என்று மதிக்கப்பட்டார். மேலும் பல மன்னர்களால் ஆதரிக்கப்பட்டார். கொண்டவீடு கோட்டை வேமா ரெட்டியின் அரசவையில் அமைச்சராகப் பணியாற்றினார். தனது இலக்கியத் திறமைக்கு ஈடாக தேவரகொண்டாவின் லிங்கமநேடு ஆட்சியாளரிடமிருந்து *நந்திகண்ட பொத்தராஜு கட்டாரி என்ற* மதிப்புமிக்க கத்தியைப் பெற முடிந்தது. இவர் ஏராளமான புத்தகங்களை தயாரித்து அரசர்களுக்கு அர்ப்பணித்து ஆடம்பரமான வாழ்க்கையை அனுபவித்தார். இருப்பினும், தனது வாழ்நாளின் இறுதியில் வறுமையால் அவதிப்பட்டதாகத் தெரிகிறது. 1441 இல் சிறீநாதர் இறந்தார்.  
திரைப்படங்களில் காட்டப்படுவது போல் இவர் மற்றொரு பிரபல தெலுங்குக் கவிஞர் போத்தன்னாவின் மைத்துனர் அல்ல.
# சிறீநாதர்

## பணிகள்

*பண்டிதாராத்யசரிதம்*, *சிவராத்திரி மகாத்யம்*, *ஹரவிலாசமு*, *பீமகாண்டம்*, *காசிகாண்டம்*, சி*ருங்கார நைசதம்*, *பழநதி* வீரசரித்திரம், *தனஞ்சய விஜயம்*, மருதராட்சரித்திரம், *சிருங்காராதிபிகா* மற்றும் *கிருதாபிராமம்*, *சாலிவாஹன கதா சப்தசதியை* பிராகிருதத்திலிருந்து தெலுங்கிற்கு மொழிபெயர்த்தார்.
# சிறீநாதர்

## பிரபலமான கலாச்சாரத்தில்

பப்பு என்று அறியப்பட்ட சத்திராசு லட்சுமி நாராயணா இயக்கிய *சிறீநாத கவி* என்ற இவரது வாழ்க்கை வரலாறு திரைப்படம் 1993 ஆம் ஆண்டில் நடிகர் என். டி. ராமராவ் மற்றும் ஜெயசுதா ஆகியோரின் நடிப்பில் வெளியானது.  
1942 இல் வாகினி ஸ்டுடியோஸ் தயாரித்த *பக்த போத்தன்னா என்ற* தெலுங்கு திரைப்படத்தில் சிறீநாதர் ஒரு முக்கிய கதாபாத்திரமாக சித்தரிக்கப்பட்டுள்ளார். திரைப்படத்தில் வி. நாகையா போத்தன்னாவாகவும், கௌரிநாத சாஸ்திரி சிறீநாதராக நடித்திருந்தனர்.
# போத்தன்னா

**பம்மேரா போத்தனா** (*Bammera Pothana*) (1450-1510) பாகவத்தை சமசுகிருதத்திலிருந்து தெலுங்கிற்கு மொழிபெயர்த்ததற்காக அறியப்பட்ட மிகவும் பிரபலமான ஒரு தெலுங்குக் கவிஞர் ஆவார். இவர் சமசுகிருத அறிஞரும் ஆவார். இவரது படைப்பான *சிறீமத்பாகவதமு*, தெலுங்கில் *போத்தன்னா பாகவதம்* என்று பிரபலமாக அழைக்கப்படுகிறது.
# போத்தன்னா

## ஆரம்ப கால வாழ்க்கை

போத்தன்னா பம்மேரா கிராமத்தில் ஒரு நியோகி பிராமணக் குடும்பத்தில் பிறந்தார்.
# போத்தன்னா

## இலக்கிய வாழ்க்கை

சிறுவயதிலேயே மன்னன் சிறீசிங்க பூபாலனின் துணைவியான போகினியைப் புகழ்ந்து எழுதப்பட்ட *போகினி தண்டகம்* என்ற கவிதையை எழுதினார். *வீரபத்ர விஜயமு* என்ற இவரது இரண்டாவது படைப்பு சிவபெருமானின் அங்கமான வீரபத்திரரின் சாகசங்களை விவரிக்கிறது. தட்சனின் யாகத்தை அழித்ததே முக்கிய கருப்பொருள்.
# போத்தன்னா

## இலக்கிய வாழ்க்கை

### துன்புறுத்தல்

இராசகொண்டாவின் (இன்றைய நல்கொண்டா மாவட்டம்) பத்ம நாயக்க மன்னன் போத்தன்னாவை தனக்கு 'ஆந்திர மகா பாகவதத்தை' அர்ப்பணிக்கக் கேட்டுக்கொண்டான். மன்னரே ஒரு அறிஞர் மற்றும் நன்கு அறியப்பட்ட சமசுகிருத நாடகமான *உருத்ரநவசுதாகரா* உட்பட பல படைப்புகளை எழுதியவர். ஆனால், போத்தன்னா மன்னனின் கட்டளைக்குக் கீழ்ப்படிய மறுத்து, இராமனுக்கு பாகவதத்தை அர்ப்பணித்தார்.
# அட்னன் சமி

ஐக்கிய இராச்சியத்தில் தனது கல்வியை முடித்த இவர் கனடாவில் தனது வாழ்க்கையை கழித்தார். பஷ்தூன் வம்சாவளியைச் சேர்ந்தவரும் பாக்கித்தான் விமானப்படை வீரருமான அர்சத் சமி கான் என்பவருக்கும் சம்மு காசுமீரைச் சேர்ந்த நவ்ரீன் ஆகியோருக்குப் பிறந்தார். 2016ல் இந்தியக் குடிமகன் ஆனார். இந்திய அரசு 26 ஜனவரி 2020 அன்று பத்மசிறீ விருது வழங்கி கௌரவித்தது.
# மகபத் மக்பரா வளாகம்

**மகபத் மக்பரா** (*Mahabat Maqbara*) மற்றும் **பகாவுதீன் மக்பரா**(*Bahauddin Maqbra*) என்பது இந்தியாவின் குசராத்தின் ஜூனாகத்தில் உள்ள கல்லறைகள் ஆகும். இவை முறையே 1892 மற்றும் 1896 இல் முடிக்கப்பட்டு, ஜுனாகத் மாநிலத்தின் நவாப் இரண்டாம் மகபத் கான் மற்றும் அவரது மந்திரி பகாவுதீன் உசைன் பார் ஆகியோருக்கு அர்ப்பணிக்கப்பட்டது.
# மகபத் மக்பரா வளாகம்

## வரலாறு

பாபி வம்சத்தின் நவாப்கள் முந்தைய ஜூனாகத் மாநிலத்தை ஆண்டனர். மகபத் மக்பராவின் கட்டுமானம் 1878 இல் இரண்டாம் நவாப் மகபத் கான் (1851-82) அவர்களால் தொடங்கப்பட்டது. 1892 இல் மூன்றாம் நவாப் பகதூர் கான் (1882-92) ஆட்சியின் போது முடிவடைந்தது. இதில் இரண்டாம் மகபத் கானின் கல்லறை உள்ளது. இது குசராத் பண்டைய நினைவுச்சின்னங்கள் மற்றும் தொல்லியல் தளங்கள் மற்றும் எச்சங்கள் சட்டம், 1965இன்  
இந்த கல்லறைகளின் உள் மற்றும் வெளிப்புற முகப்பில் செதுக்கல்கள் மற்றும் மஞ்சள் கலந்த வெளிர் பழுப்பு நிற வெளிப்புறத்துடன் வளைவுகள் உள்ளன. வெங்காய வடிவ குவிமாடங்கள், பிரஞ்சு சாரளங்கள், சிற்பங்கள், பளிங்கு வேலைப்பாடுகள் மற்றும் வெள்ளி கதவுகள் உள்ளன. இந்த சமாதிகளில் ஒன்றின் நான்கு பக்கங்களிலும் உள்ள மினாரட்டுகளை சுற்றி முறுக்கு படிக்கட்டுகள் உள்ளன.
ஜமா மசூதி ஒன்று இதே போன்ற கட்டிடக்கலை பாணியுடன் அருகில் அமைந்துள்ளது.
# மகபத் மக்பரா வளாகம்

## இதனையும் காண்க

- உபர்கோட் கோட்டை
# உருத்ரதாமனின் ஜூனாகத் பாறைக் கல்வெட்டு

**உருத்ரதாமனின் ஜூனாகத் பாறைக் கல்வெட்டு ** (*Junagadh rock inscription of Rudradaman*) என்றும் ** கிர்நார் பாறைக் கல்வெட்டு** என்றும் அழைக்கப்படும் இது மேலைச் சத்ரபதி ஆட்சியாளர் முதலாம் ருத்திரதாமன் காலத்தில் ஒரு பாறையில் பொறிக்கப்பட்ட சமசுகிருத உரைநடை ஆகும். இது இந்தியாவின் குசராத்தின் ஜூனாகத் அருகே கிர்நார் மலைக்கு அருகில் அமைந்துள்ளது. கல்வெட்டு கி.பி.150 க்குப் பிறகு தேதியிடப்பட்டது. ஜூனாகத் பாறையில் முதலாம் உருத்ரதாமன், ஸ்கந்தகுப்தர் ஆகியோரின் கல்வெட்டுகளுடன் அசோகரின் கல்வெட்டுகளும் உள்ளன (அசோகரின் பதினான்கு முக்கிய பாறைகளில் ஒன்று).
# உருத்ரதாமனின் ஜூனாகத் பாறைக் கல்வெட்டு

## விளக்கம்

இந்த கல்வெட்டு இந்தியாவின் குசராத்தின் கதியவாட் பகுதியில் உள்ள ஜூனாகத் நகரின் கிழக்கே ஒரு பெரிய பாறையில் காணப்படுகிறது. இது கிர்நார் மலையின் அடிவாரத்திற்கு அருகில் உள்ளது. உருத்ரதாமன் கல்வெட்டு என்பது பாறையில் காணப்படும் மூன்று குறிப்பிடத்தக்க கல்வெட்டுகளில் ஒன்றாகும். இது காலவரிசைப்படி இரண்டாவதாக உள்ளது. மிகப் பழமையான கல்வெட்டு அசோகர் ஆணைகளின் பதிப்பாகும். கடைசி மற்றும் மூன்றாவது கல்வெட்டு ஸ்கந்தகுப்தனின் கல்வெட்டு ஆகும். உருத்ரதாமன் கல்வெட்டு அசோகர் ஆணைக்கு அருகே சற்று மேலே உள்ளது. இது கி.பி.150 க்குப் பிறகு தேதியிட்டது.  
கல்வெட்டில் வெவ்வேறு நீளம் சுமார் 5.5 அடி உயரம் மற்றும் 11 அடி அகலம் கொண்ட இருபது கோடுகள் உள்ளன. முதல் பதினாறு கோடுகள் பகுதிகளாகப் பெரிதும் சேதமடைந்து முழுமையடையாமல் உள்ளன. வேண்டுமென்றே சேதப்படுத்தப்பட்டிருக்கலாம். அல்லது இயற்கையான பாறை உரித்தலால் இவ்வாறு நிகழ்ந்திருக்கலாம். மொத்த உரையில் 15 சதவிகித உரை அறிய முடியவில்லை. கடைசி நான்கும் முழுமையான நல்ல நிலையில் உள்ளது. கீல்ஹார்னின் கூற்றுப்படி, எழுத்துக்கள் குப்த சாம்ராஜ்யத்திலும் ஸ்கந்தகுப்தனின் கல்வெட்டுகளிலும் பின்னர் கண்டுபிடிக்கப்பட்ட "தீர்மானமான தெற்கு எழுத்துக்களின்" முந்தைய வடிவமாகும். பொறிக்கப்பட்ட எழுத்துக்கள் சுமார் 7/8 அங்குல உயரம் கொண்டவை.
# உருத்ரதாமனின் ஜூனாகத் பாறைக் கல்வெட்டு

## முக்கியத்துவம்

கல்வெட்டு உருவாக்கப்படுவதற்கு ஏறக்குறைய 500 ஆண்டுகளுக்கு முன்னர், பண்டைய இந்தியாவில் பொதுப்பணிகளின் வரலாற்றுப் பதிவாக இந்த கல்வெட்டு குறிப்பிடத்தக்கது. மௌரியப் பேரரசை நிறுவிய சந்திரகுப்த மௌரியர் வைசிய புஷ்யகுப்தன் ஆட்சி செய்த காலத்தில், அருகில் சுதர்சனம் என்ற நீர்த்தேக்கம் கட்டப்பட்டதைக் குறிப்பிடுகிறது. பின்னர், அசோகரின் ஆட்சியின் போது, துஷாஸ்பா என்ற யவன மன்னன் ஒரு வழித்தடத்தைக் கட்டுவதைக் குறிப்பிடுகிறது. கேம்பிரிட்ஜ் பல்கலைக்கழகத்தின் தெற்காசிய தொல்லியல் பேராசிரியரான திலீப் சக்ரவர்த்தியின் கூற்றுப்படி, கல்வெட்டு பண்டைய இந்தியாவில் வரலாற்றுப் பதிவுகளை வைத்திருக்கும் பாரம்பரியத்திற்கு ஒரு சான்றாகும். ஏனெனில் உருத்ரதாமன் இல்லையெனில் கிமு 4 ஆம் நூற்றாண்டில் திட்டத்தில் ஈடுபட்டவர்களின் பெயர்களை அறிந்திருக்க முடியாது அல்லது கி.பி.150 இல் உருத்ரதாமன் தனது சமசுகிருத கல்வெட்டுகளை மேம்படுத்துவதற்கு முன், பின்வரும் நூற்றாண்டுகளில் நீர் தேக்கத்தில் பணிபுரிந்தவராக இருக்கலாம்.  
நவீன கால நகரமான ஜூனாகத் பழங்கால வேர்களைக் கொண்டிருப்பதாக பதிவு செய்வதில் கல்வெட்டு குறிப்பிடத்தக்கது. மேலும் இது கிபி 2 ஆம் நூற்றாண்டில் கிரிநகரம் என்று அழைக்கப்பட்டது. கிர்நார் மலை அப்போது ஊர்ஜயத் என்று அழைக்கப்பட்டது.
# உருத்ரதாமனின் ஜூனாகத் பாறைக் கல்வெட்டு

## இதனையும் காண்க

- ஆத்திபாத பிராமி கல்வெட்டு
- நானாகாட் கல்வெட்டு
- வாசு நிலைக்கதவு கல்வெட்டுக்கள்]
# செம்மார்பு ஈப்பிடிப்பான்

**செம்மார்பு ஈப்பிடிப்பான்** ( Red-breasted flycatcher ) என்பது குருவி வரிசையைச் சேர்ந்த பழைய உலக ஈப்பிடிப்பான் ஆகும். இது கிழக்கு ஐரோப்பா மற்றும் நடு ஆசியா முழுவதும் இனப்பெருக்கம் செய்கிறது. குளிர்காலத்தில் தெற்காசியாவுக்கு வலசை போகிறது. ஆசிய இனமான *Ficedula albicilla*, முன்பு செம்மார்பு ஈப்பிடிப்பானின் துணையினமாகக் கருதப்பட்டது, சாம்பல் நிறம் சூழ்ந்த செந்தொண்டை மற்றும் வித்தியாசமான பாடல் பாடல் பாடுவதாக இருந்தது. அது இப்போது செந்தொண்டை ஈப்பிடிப்பான் ( பல்லாஸ், 1811) என தனி இனமாக பிரிக்கப்பட்டுள்ளது.  
செம்மார்பு ஈப்பிடிப்பான் சிறிய அளவிலான ஒரு பறவையாகும். இது சுமார் 11-12 செ. மீ. நீளம் இருக்கும். இது சாம்பல் நிற தலையுடனும், ஆரஞ்சு தொண்டையுடனும், உடலின் மேற்பகுதி பழுப்பு நிறத்திலும், அடிப்பகுதி வெள்ளை நிறத்திலும் இருக்கும். அலகு கருப்பாகவும், பறக்கும் பூச்சிகளைப் பிடிக்க வசதியாக அகலமாகவும் அதேசமயம் கூர்மையான வடிவத்தையும் கொண்டதாக இருக்கும். இது பறக்கும் பூச்சிகளை பிடித்து உண்பதுடன், ஓக் இலைகளுக்கு இடையில் உள்ள கம்பளிப் பூச்சிகளை வேட்டையாடுகிறது மேலும் சிறு பழங்களையும் உண்கிறது. வாலடி இறகுகள் வெண்மையாக இருக்கும். நகரும்போது பெரும்பாலும் வாலை மேலே தூக்கியபடி இருக்கும். இவை பறந்தோ அல்லது சில சமயங்களில் தரையிலோ பூச்சிகளை தேடிப் பிடிக்கின்றன. குளிர்காலத்தில் இவை பெரும்பாலும் அமைதியாக இருக்கும். பிற காலங்களில் *சிப்-சிப்-சிஆர்ஆர்ஆர்ஆர்* என குரல் எழுப்பியபடி இருக்கும். இவற்றின் இனப்பெருக்க காலத்தில், ஐரோப்பிய பலவண்ண ஈப்பிடிப்பானைப் போன்ற மெல்லிசை சீழ்க்கை பாடல்களைப் பாடும்.  
இனப்பெருக்கம் செய்யாத காலத்தில் ஆண், பெண், முதிர்சியடையாத ஈப்பிடிப்பான்கள் பழுப்பு நிறத் தலைகளோடு, தொண்டையில் நிறப்பட்டை இன்றி காணப்படும்.  
இவை முக்கியமாக இலையுதிர் காடுகளில், குறிப்பாக நீர்நிலைக்கு அருகில் காணப்படுகின்றன. இவை மரப் பொந்து அல்லது மரத்தில் உள்ள இடைவெளியில் கூடு கட்டுகின. நான்கு முதல் ஏழு முட்டைகளை இடுகின்றன.  
1973-2002 வரை போலந்தில் இவை இனப்பெருக்கம் செய்யும் பகுதியில் இவற்றின் வசந்த கால வருகையைப் பற்றிய ஆய்வுகளில், அதிகரித்து வரும் புவி வெப்பமயமாதலால் ஆண் பறவைகள் முன்னதாகவே திரும்பி வருவதைக் காட்டுகின்றன.
# ஆப்கான் சிலம்பன்

**ஆப்கான் சிலம்பன்** (***ஆர்கியா ஹூட்டோனி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இது தென்கிழக்கு ஈராக்கிலிருந்து தென்மேற்கு பாக்கித்தான் வரை காணப்படுகிறது. இது முன்னர் தவிட்டிச் சிலம்பன் துணையினமாகக் கருதப்பட்டது.  
தவிட்டுச் சிலம்பனுடன் ஒப்பிடும் போது, ஆப்கான் சிலம்பன் தனது மார்பகத்திலும் பக்கங்களிலும் கருமையான கோடுகளைக் கொண்டுள்ளது. இதன் அலகும் தடித்துக் காணப்படும். குரல் வளமும் வேறுபட்டது. இந்த சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன. ஈராக் மற்றும் மேற்கு ஈரானில் காணப்படும் *சல்வதோரி* (டி பிலிப்பி, 1865) மற்றும் கிழக்கு ஈரானிலிருந்து ஆப்கானிஸ்தான் வழியாகக் கிழக்கு தென்மேற்கு பாக்கிதான் வரை *ஹட்டோனி* (பிளைத், 1847) ஆகியவை ஆப்கானிய சிலம்பன் குழுவில் அடங்கும்.  
ஆப்கான் சிலம்பன் முன்னர் *துருடோய்ட்சு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி பிறப்பு ஆய்வின் வெளியீட்டைத் தொடர்ந்து, புதிதாக தோற்றுவிக்கப்பட்ட *ஆர்கியா* பேரினத்திற்கு மாற்றப்பட்டது.
# செதில் சிலம்பன்

**செதில் சிலம்பன்**(*Scaly chatterer*)(*ஆர்கியா அயல்மெரி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது வெற்றுக் கண் சிலம்பன் என்றும் அழைக்கப்படுகிறது. இது எத்தியோப்பியா, கென்யா, சோமாலியா மற்றும் தான்சானியா ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல உலர் புதர் நிலமாகும்.  
இந்த சிற்றினம் முன்பு துருடோயிடசு பேரினத்தில் வைக்கப்பட்டது. ஆனால் 2018-ல் விரிவான மூலக்கூறு தொகுதி வரலாற்று ஆய்வின் வெளியீட்டைத் தொடர்ந்து, புதிதாக தோற்றுவிக்கப்பட்ட *ஆர்கியா* பேரினத்திற்கு மாற்றப்பட்டது.
# யோசு இங்கிலிசு

**யோசுவா பாட்ரிக்கு இங்கிலிசு** (*Joshua Patrick Inglis*, பிறப்பு: 4 மார்ச் 1995) ஆத்திரேலியத் துடுப்பாட்ட வீரர் ஆவார். இவர் இலக்குக் காப்பாளராகவும், வலக்கை மட்டையாட்டத்திலும் விளையாடி வருகிறார்.  
யோசு இங்கிலிசு இங்கிலாந்தில் லீட்சு நகரில் பிறந்தார். தனது 14 -ஆவது அகவையில் குடும்பத்துடன் ஆத்திரேலியாவுக்குக் குடிபெயர்ந்தார். இவர் 2021 ஐசிசி ஆண்கள் இருபது20 உலகக்கிண்ணத்தை வென்ற ஆத்திரேலிய அணியில் இடபிடித்தார். ஆனால் அவர் அச்சுற்றில் எந்தவொரு போட்டியிலும் கலந்துகொள்ளவில்லை. ஆத்திரேலிய அணிக்காக 2022 பெப்ரவரியில் முதலாவது பன்னாட்டுப் போட்டியில் விளையாடினார்.
# யோசு இங்கிலிசு

## பன்னாட்டுப் போட்டிகள்

இங்கிலிசு தனது முதலாவது முதல்-தரப் போட்டியில் மேற்கிந்தியத் தீவுகள் அணிக்கு எதிராக 2015 திசம்பரில் விளையாடினார். 2021 மார்ச்சில், இங்கிலாந்தின் லெசுட்டர்சயர் கவுண்டி துடுப்பாட்டக் கழக அணியில் விளையாட ஒப்பந்தம் செய்தார். 2021 சூனில், தனது முதலாவது இ20 சதத்தை (103 * செசுட்டர்சயர் அணிக்காகப் பெற்றார்.  
2021 ஆகத்தில், 2021 ஐசிசி ஆண்கள் இருபது20 உலகக்கிண்ணத்திற்கான ஆத்திரேலிய அணியில் இணைக்கப்பட்டார். 2022 சனவரியில், இலங்கைக்கு எதிரான ஆத்திரேலியாவின் பன்னாட்டு இருபது20 அணியில் சேர்க்கப்பட்டார். தனது முதலாவது பன்னாட்டு இ20 போட்டியில் 2022 பெப்ரவரி 11 இல் இலங்கைக்கு எதிராக விளையாடினார். அதே மாதத்தில், பாக்கித்தான் அணிக்கு எதிரான பன்னாட்டு ஒருநாள் அணியில் சேர்க்கப்பட்டார். 2022 சூன் 22 இல், தனது முதலாவது பன்னாட்டு ஒருநாள் போட்டியில் இலங்கைக்கு எதிராக விளையாடினார். 2023 இல், ஒருநாள் உலகக்கிண்ணப் போட்டியில் விளையாடத் தேர்ந்தெடுக்கப்பட்டார்.
# பிராஞ்சேரி

**பிராஞ்சேரி** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# பிராஞ்சேரி

## மக்கள்தொகை

2001 மக்கள்தொகை கணக்கெடுப்பின்படி, பிராஞ்சேரியில் 689 ஆண்கள் மற்றும் 663 பெண்கள் என மொத்தம் 1352 பேர் உள்ளனர்.
# பிலாக்குறிச்சி

**பிலாக்குறிச்சி** (*Pilakurichi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.
# பிலாக்குறிச்சி

## மக்கள்தொகை

2011 மக்கள்தொகை கணக்கெடுப்பின்படி, பிலாக்குறிச்சியில் 1938 ஆண்கள் மற்றும் 2004 பெண்கள் என மொத்தம் 3942 பேர் உள்ளனர்.